o
YLTÄKYLLÄINEN ELÄMÄ Ihmisoikeudet 5/6
Kiitos, kiitos rististä, rististä
Vain ristin kautta minulla on voima
Vain veresi minut pelastaa ikuisesti
Elämän lahjalla elän ylistykseksesi
Vain ristin kautta minulla on voima
Vain veresi minut pelastaa ikuisesti
Elämän lahjalla elän ylistykseksesi
Kiitos, kiitos rististä, rististä
Jatkan puhetta ihmisoikeuksista.
Rukoillaan ensin, -
kun tässä vietämme aikaa yhdessä.
Riisutaan kaikki totutut kaavat ja ennakko-oletukset.
Unohdetaan kynät ja luentolehtiöt. Emme ole koululuokassa.
Hiljennytään hetkeksi.
Isä, emme halua tehdä samoja virheitä kuin aiemmat sukupolvet, -
jotka elivät ahdasmielisesti, sisään päin kääntyneesti, -
tietämättöminä ja etäällä siitä, -
mitä ympäröivässä maailmassa tapahtuu.
Kansasi suhde maailmaan ei aina ole ollut hyvä.
Uskovat ovat vetäytyneet jopa luostareihin, -
jolloin seurakunta ei tuonut valoa maailman pimeyteen.
Elämme 2000-luvun maailmassa, -
jossa ihmisoikeuksia rikotaan enemmän kuin koskaan.
Tämä on hetkemme ja vuoromme.
Me Sinun kansanasi haluamme olla asioista paremmin perillä.
Haluamme oppia ja saada viisautta.
Anna meille viisautta.
Auta meitä samalla kasvamaan myötätunnossa -
omia kaupunkejamme ja asuinympäristöjämme kohtaan.
Kiitos tästä uudesta seurakuntatyypistä, -
joka on murtanut historian kahleet.
Olemme vapautuneet orjuudesta, joka on sitonut meidät pienuuteen -
ja mukavuuteen seurakuntiemme sisällä.
Kiitos, että saamme uudistaa mieltämme ja sydäntämme -
ja että voimme tulla ihmisiksi, jotka aidosti rakastavat maailmaa -
ja ymmärtävät, minkälaisia asioita maailma kohtaa.
Anna tämän olla päivä, jona valot syttyvät, sydämet kääntyvät, -
mielikuvitukset, lahjat ja kutsumukset heräävät -
ja ihmiset löytävät tulevaisuutensa ja tarkoituksensa.
Avarra ihmisten ymmärrystä ihmisoikeusasioissa, -
niin että he käsittävät olevansa vaikuttajia tälläkin alalla.
Auta meitä elämään niin, että vaikutamme ympäristöömme -
ja että lähdemme täältä muuttuneina, -
ei niin, että luentolehtiö täyttyy mutta sydän pysyy muuttumattomana.
Puhun kahdesta ihmisoikeusasiasta.
Ensimmäinen on orjuus.
Orjuus on tutumpi kuin monet muut ihmisoikeusjulistuksen kohdat.
Orjuus on pakkotyötä. Siihen liittyy ihmiskauppaa, -
prostituutiota ja velkaorjuutta.
Orjia käytetään pornografiassa, sodissa tai elinkaupassa.
Maailmassa on nykyään yli 27 miljoonaa orjaa.
218 miljoonaa 5-17-vuotiasta lasta joutuu työskentelemään pakon edessä
Vuosittain Yhdysvalloissa -
100 000 naista ja lasta pakotetaan seksiteollisuuteen.
7-12-vuotiaita lapsia työskentelee päivässä 12-14 tuntia.
He saavat aikuisen palkasta kolmasosan.
He ovat vaarassa joutua fyysisen ja seksuaalisen väkivallan uhreiksi.
Valaisen tilastoja kertomalla esimerkin.
Historia on merkityksetön ilman nimiä ja kasvoja.
Olemme kuulleet, kuinka natsit tappoivat juutalaisia -
keskitysleireillä toisen maailmansodan aikaan.
Keskitysleirien ja Auschwitzin kauheuksista tulee todellisuutta, -
vasta kun näkee jonkun, joka on selvinnyt keskitysleiriltä.
Historia jää merkityksettömäksi, jos vain luetellaan tilastoja.
Kun tapaa jonkun, joka on itse kokenut tietyt asiat, -
historiasta tulee todellisuutta.
Honey istuu ensi kertaa elämässään lentokoneessa.
Hän kuvittelee jännittyneenä, millainen hänen uusi elämänsä on.
Jos hän tietäisi, mikä häntä odottaa, -
hän pyytäisi Jumalaa syöksemään koneen mereen.
Hän on nähnyt kuvia tulevasta kotimaastaan, Australiasta.
Hän näki sisarensa kanssa kuvia koalanpennuista.
He toivoivat joskus näkevänsä kenguruita.
He tapasivat australialaisia turisteja Bangkokin kaduilla.
Turistit kuvasivat temppeleitä ja riksoja, -
ja näyttivät kuvia myöhemmin lapsilleen.
Honeyn vieressä istuva mies on pirulainen.
Kun kone laskeutuu, hän kuiskaa sanat, -
jotka hän on sanonut monelle muulle aiemmin: "Suunnitelmat muuttuneet".
Hän ei menekään kotiapulaiseksi eikä tehdastyöhön.
Turvavyön merkkivalo sammuu. Honey tietää tulleensa huijatuksi.
Lupaus tulevaisuudesta ja työpaikasta on valhetta.
Lapsuutensa unelmien maassa Honey joutuu seksiorjaksi.
Hänet pakotetaan myymään ruumistaan vuosien ajan -
lentolipun, viisumin, passin, matkatavaroiden, -
vaatteiden ja matkustus- asiakirjojen hinnan eteen.
Honey juo appelsiinimehua ja katselee taivasta.
Hän kuvittelee näkevänsä pilvissä hahmoja.
Hän katsoo toiveikkaana työnvälittäjää tietämättä, -
että tämä pian takavarikoi hänen passinsa, -
lukitsee hänet pieneen asuntoon neljän muun tytön kanssa -
ja esittelee hänet omistajalle, joka raiskaa hänet ensimmäisenä.
Muutaman tunnin kuluttua hänen kohtalonsa sinetöityy.
Hänet pakotetaan seksiin joka päivä ja häntä pahoinpidellään.
Hänet pakotetaan abortteihin ja pidetään velkavankeudessa.
Muistot kodista, viha naiiviutensa takia, halu paeta.
Honey puree jännittyneenä huultaan ja miettii, -
millainen on hänen uusi elämänsä.
Avustamme järjestöjä, kuten Compassion ja Hope for Justice, -
joka on ihmiskauppaa vastustava hyväntekeväisyysjärjestö.
Rohkaisen tutustumaan työhön, -
jota teemme ihmiskauppaa vastustavien järjestöjen kanssa.
On monia järjestöjä. Me tuemme Hope for Justice -järjestöä.
Kertomassani tarinassa tyttö joutui ihmiskaupan uhrina seksiorjaksi.
Ihmiskaupassa ihmisiä siirretään vastoin tahtoa paikasta toiseen -
jonkun toisen ihmisen hyödyksi. Siihen liittyy usein väkivaltaa, -
huijaamista, pakottamista, vapaudenriistoa, uhkailua, -
pakkotyötä, orjuutta ja hyväksikäyttöä.
Ihmiskauppaa on kutsuttu historian pahimmaksi orjuudeksi.
Se on ohittamassa huumekauppaa kasvavana rikollisuuden lajina.
Ihmiskaupan uhreista 250 000 tulee Aasiasta, -
100 000 entisestä Neuvostoliitosta, -
175 000 Keski- ja Itä-Euroopasta, -
100 000 latinalaisesta Amerikasta ja Karibian alueelta -
ja 50 000 Afrikasta.
Uhreista 80 prosenttia on naisia ja 50 prosenttia alaikäisiä.
Iranilaistyttöjä joutuu ihmiskaupan uhreiksi jopa 8-vuotiaina.
Länsi-Eurooppaan tuodaan vuosittain 120 000 naista ja lasta.
Heitä pakotetaan seksiorjuuteen, pahoinpidellään, -
pidetään vankina, raiskataan ja tapetaan.
Toinen tarina. Äiti huutaa: "Lakkaa haaveilemasta, Victoria!"
"Pese pyykit, tiskaa, vaihda pikkuveljen vaipat."
Victoria haluaa muuttaa pois.
Hän on nähnyt televisiosta, miten Amerikassa teinit elävät mukavasti.
Hänestäkin voi tulla lentoemäntä tai vastaanottovirkailija, -
kunhan hän pääsee pois Moldovasta.
Victoria tutustuu puistossa hienosti pukeutuneen naiseen -
ja kertoo haaveistaan päästä Amerikkaan ja matkustaa.
Nainen kertoo työskentelevänsä amerikkalaisyrityksessä Turkissa.
Hän sanoo yrityksen etsivän uusia työntekijöitä.
Ehkäpä Victoria sitä kautta pääsee Amerikkaan.
Victoria haaveilee asunnosta Istanbulissa ja poikaystävästä.
Huuto keskeyttää hänen haaveilunsa: "Ulos autosta!"
Victoria seuraa naista metsään, jossa miehet odottavat.
Victorian käteen lyödään passi.
Kuva näyttää tutulta, mutta nimi ei ole hänen.
He ylittävät rajan Serbiaan. Victoria paiskataan maahan.
Miehet uhkaavat tappaa hänet, jos hän vastustelee.
Hänet raiskataan toistuvasti. Hän menettää arvokkuutensa ja tahtonsa.
Unelma muuttuu painajaiseksi. Hänet myydään bordellista toiseen.
Kahden vuoden kuluttua hänet oli myyty 10 kertaa 1500 dollarilla.
Albaniassa asiakas hakkaa hänet haisevassa hotellissa.
Naapurit valittavat melusta. Poliisi pidättää Victorian.
Sellissä poliisit raiskaavat häntä ja myyvät hänet sitten eteenpäin.
Hänen kohdussaan kasvaa lapsi. Victoria haaveilee siitä, -
että kenties hänen tyttärensä saa hyvän elämän Amerikassa.
Joillekin tämä on raskasta kuunneltavaa.
Joskus on hyvä, että meitä ravistellaan.
Trendikkyys ei ole syy, miksi tuemme hyväntekeväisyysjärjestöjä.
Autamme lapsia ja rakennamme sairaaloita Ugandaan, -
emme sen takia, jotta näyttäisimme muodikkailta ja hyviltä.
Kuten Steve sanoi aiemmin, yritämme pelastaa ihmisiä -
ja muuttaa ihmisten elämää.
Emme yksin pysty muuttamaan kaikkea emmekä aina onnistu, -
mutta meidän on pakko yrittää.
Seurakunta on sukupolvien ajan pysynyt syrjässä, -
vaihtanut kadun toiselle puolelle ja unohtanut katuojassa olevat, -
joita käytetään hyväksi ja joilta riistetään ihmisarvo.
Näemme, että sitä tapahtuu, mutta emme pidä kutsunamme, -
lahjanamme tai tehtävänämme puuttua siihen.
Uskovina rukoilemme, profetoimme ja lähetämme rahaa, -
mutta se ei riitä.
Meidän on tultava kastetuiksi ihmisyyteen ja maailman tapahtumiin
Meidän on pysyttävä ajan tasalla maailman tapahtumista.
Ellei tunne näitä tarinoita, on vaikea tietää, mitä ihmiskauppa on.
Sitä ajattelee, ettei se koske itseä eikä omaa perhettä.
Meidän on hyväksyttävä, että tämä tapahtuu meidän aikanamme.
Meidän on puututtava asioiden kulkuun, ja sen on alettava täältä.
Meidän on ensinnäkin saatava tietoa.
Kaikkien ei tarvitse ryhtyä kouluttautumaan -
ja pyrkimään töihin hyväntekeväisyysjärjestöihin.
Oli ikävää olla seurakunnassa, joka sulki silmänsä maailman asioilta.
Kristus tuli avaamaan silmämme näkemään, -
mitä ympärillämme tapahtuu.
Hän meni huono-osaisimpien pariin.
Seurakunta on rakennettu menestymään -
vihamielisessä ympäristössä.
Meidät on rakennettu menestymään vihollislinjojen takana -
ja tuomaan iloa, onnea ja toivoa.
Meidät on rakennettu tuomaan vaihtoehto toivottomille.
Sinut on rakennettu kukoistamaan vaikeissa olosuhteissa.
Meitä ei ole rakennettu menestymään mukavissa seurakuntarakennuksissa.
Se ei haasta meitä koettelemaan uskomme ja voimamme rajoja.
Rakastamme ja palvelemme toisiamme seurakunnan sisällä, -
mutta ulkona on maailma, joka ei tiedä, että rakkautta on olemassa.
Siksi opetamme vartin vallankumouksesta, -
tuemme Compassion-järjestöä, -
ylläpidämme Cherish- ja Excel-säätiöitä, -
järjestämme kaupunkimissioita, vierailemme vankiloissa, -
teemme lapsityötä ja työtä vähäosaisten parissa.
Se on työkenttämme.
En halua, että unohdamme oman kaupunkimme lapset -
samalla kun lähetämme rahaa järjestölle Afrikkaan.
Seurakunta on sukupolvien ajan tehnyt lähetystyötä.
Lähetystyöllä on tarkoitettu sitä, -
että ihmisiä lähetetään kauas lähetyskentille.
Meillä on hieman erilainen näkemys lähetystyöstä.
Lähetystyö alkaa omalta kotioveltamme.
Ellemme onnistu täällä, ei pidä mennä yrittämään muiden ovelle.
Seurakunnan on ensin tähdättävä kotikaupungin tavoittamiseen.
Ensin pitää löytää siihen työntekijät ja varat, -
ja vasta sitten voimme viedä muualle sen, mikä toimii täällä.
Olen ylpeä tuesta, jota annamme kansainvälisille järjestöille.
Ne tähtäävät kidutuksen ja orjuuden poistamiseen -
ja ihmisoikeuksien puolustamiseen.
Tutustukaa työhön, jota seurakuntamme tekee tällä saralla.
Se on lisääntymään päin tänä vuonna.
Jotkut ajattelevat, että työssä on mukana vain meistä joitakuita.
Jos autamme köyhiä lapsia tai taistelemme ihmiskauppaa vastaan, -
olemme kaikki mukana siinä seurakuntana.
Ei voi ajatella, että Charlotte perusti Cherish-säätiön, -
ja se on hänen juttunsa.
Muuten tehtäväkenttä sirpaloituu liikaa, -
ja menetämme kokonaiskuvan siitä, -
että saatamme auttaa miljoonia ihmisiä maailmassa.
Jeesus vapautti kaikenlaisia kahlehdittuja.
Jeesus tapasi orjia päivittäin.
He olivat sairauden, velkojen tai köyhyyden orjuuttamia.
He olivat sielullisissa ja hengellisissä vankiloissa.
Fariseukset vangitsivat ihmisiä ja heittivät avaimen pois.
He olivat vangittuja ympäristöön ja kulttuuriin.
Jeesus vapautti heitä. Sokea mies ei ollut ainoa, jonka Hän vapautti.
Jeesus vapautti ihmisiä, jotka olivat näkymättömissä vankiloissa.
He olivat sisäisesti kahleissa.
He olivat kuolemaan tuomittuja, -
mutta Jeesus tuli vapauttamaan heidät sisäisesti.
Monet vaeltavat sisäisesti kuolleina ja vangittuina.
Sitä ei välttämättä näe ulkopuolelle.
Ei riitä, että vapautamme ihmisiä fyysisesti.
Ongelma on yleisempi ja monimutkaisempi.
Moni voisi todistaa siitä, miten olemme olleet mielen vankeudessa -
ja hengellisessä tai taloudellisessa vankeudessa.
Meidät on vapautettu. Nyt on meidän vuoro auttaa.
Ei riitä, että pääsimme pakoon. Meidän on mentävä takaisin -
auttamaan muita, jotka ovat vankeudessa toivottomina.
Toiset ovat menneisyydessä tapahtuneiden asioiden vankeina -
ja kauan sitten sattuneiden loukkausten vankeina.
Niillä on yhä ote ja avain joihinkin elämän lukkoihin.
Ihminen ei ole vapaa, ennen kuin hän vapautuu menneistä -
anteeksiannon ja Jumalan armon avulla.
Edesmenneet vanhemmat ja sukulaiset, -
entiset puolisot, menneet tilanteet, entiset pomot, -
ihmiset, jotka eivät ole olleet elämässä enää vuosiin, -
voivat yhä orjuuttaa.
Jeesus tuli vapauttamaan meidät ahdingosta ja orjuudesta.
Vaikka elämässä ei ole näkyviä kaltereita, -
ihminen voi olla vankilassa.
Room. 6:1-4:ssä viitataan siihen, -
että olemme jättäneet synnin maan.
Kuinka siis voimme asua vielä vanhassa talossamme?
Pakkasimme tavaramme ja lähdimme iäksi.
Jotkut ovat menneisyyden vankeja -
ja menneisyyden syntien ja virheiden vankeja.
Paavali yrittää sanoa, ettemme voi käyttää enää vanhaa osoitettamme.
Et enää ole se henkilö, jolle kirjeet on osoitettu.
Kristus ei vain siirtänyt meitä uuteen paikkaan.
Hän muutti identiteettimme kokonaan.
Olet uusi luomus.
Sinulla ei ole enää asuinsijaa eikä tilivelvollisuutta -
vanhassa kodissa ja asuinpaikassa.
Olet vapaa. Hän, jonka Poika vapauttaa, on todella vapaa.
Voimme tietää sen, lainata, lukea sitä ja sanoa sille aamen, -
mutta siitä täytyy tulla todellisuutta.
Tulet tuntemaan totuuden. Totuus, jonka tiedät, vapauttaa sinut.
MENKÄÄ KAIKKEEN MAAILMAAN
TEHKÄÄ KAIKISTA KANSOISTA OPETUSLAPSIA
USKOSSA KASVAMASSA
ELÄMÄÄ JAKAMASSA
HUOMISPÄIVÄN JOHTAJIA VOIMAANNUTTAMASSA
TIIMIÄ JA SEURAKUNTAA RAKENTAMASSA
TOIVOA ANTAMASSA
KASVUYMPÄRISTÖ
STRONGER-KONFERENSSI 24.-26.3.2011
KERRAN VUODESSA
NAISTEN LIIKE KOKOONTUU
YHTEISEN TARKOITUKSEN ÄÄRELLE
OSOITTAMAAN RAKKAUTTA RIKKINÄISELLE MAAILMALLE
Naisen sydämessä on jotakin ainutlaatuista.
Jumala loi naisen erilaiseksi mieheen verrattuna.
Kun Jumala saa vallata sydämesi, kykysi tavoittaa ihmisiä on valtava
CHERISH-NAISTENKONFERENSSIT: 30.5. - 1.6. JA 2. - 4.6.2011
LISÄTIETOJA JA ILMOITTAUTUMINEN KONFERENSSIN KOTISIVUILLA
Suomennos: Marianne Tenetz